stanford-oval/wikipedia huggingface dataset:
הפארק הלאומי קקדו
השפעות האדם

האדם השפיע רבות על קקדו במאה ה־19 ובמאה ה־20. החדרתם של תאואי המים ההודיים מדרום־מזרח אסיה הזיקה למישורי ההצפה ואזורי הקרקע הלחה. התאואים כמעט ונכחדו מהאזור, כך שהאדמה משתקמת. ציד התנינאים, שנאסר מאז 1972, השפיע במידה רבה על גודל אוכלוסייתם. מאז שזכו למעמד של חיה מוגנת, האוכלוסייה השתקמה בצורה משמעותית.
פעולות הכרייה השפיעו בעבר על הפארק, אך כיום רק מכרה אחד נותר פעיל (מכרה ריינג'ר). הכורים נדרשו לשקם את האזור באופן מלא לאחר שסיימו את פעילות הכרייה. בתחילת המאה ה־20 פעלה בפארק תעשייה זעירה של כריתת עצים, אך כמעט ולא נותר לה שריד. התיירות משפיעה על הפארק במידה רבה, ובכל שנה מבקרים בו מאות אלפי תיירים.
השפעות האדם > שריפות

בפארק יש אזורים רבים שבהם גדלים עצים בטמפרטורות גבוהות, כך שהאש משפיעה על הפארק במידה רבה, והפלורה המקומית הסתגלה אליה. השריפות בחלק הצפוני של אוסטרליה הן פחות מסוכנות בהשוואה לדרום אוסטרליה, כיוון שעצים רבים עמידים בפני שריפות לא חזקות וצמחים אחרים משתקמים במהירות.
הנהלת הפארק גורמת מדי פעם לשריפות מבוקרות, והיא משתפת פעולה בנושא זה עם בעלי הקרקע שניצלו את הכלי הזה במשך אלפי שנים. האש היא כלי ציד חשוב עבור האבוריג'ינים, המשתמשים בה על מנת להבריח את החיה הניצודה. יתרון נוסף הוא שלאחר תום הבעירה הוולבים נמשכים אל העשבים הגדלים בדלילות, כך שקל לצוד אותם. עופות טורפים, כגון דיה שורקת, מסתמכים על כך שבעלי חיים קטנים בורחים מפני האש, ובדרך כלל ניתן לצפות בהם חגים מעל שריפות.
השפעות האדם > תיירות

הפארק הוא אתר תיירות פופולרי בצפון אוסטרליה, ובשנת 2005 ביקרו בו כ־200,000 תיירים. בפארק יש מפלי מים וערוצים רבים שהם מוקד משיכה תיירותי כגון מאגוק, גאנלום, טווין פולס (מפלי התאומים) ומפלי ג'ים ג'ים.
אתרי אמנות הסלע האבוריג'ינית הם אתרי תיירות פופולריים גם כן, והידועים ביותר הם אוביר ונורלאנגי. במקומות מסוימים כגון בילבונג המים הצהובים וקואוינדה ניתן לצפות במגוון הביולוגי של הפארק באמצעים שונים כגון שיט. כשלושים אחוזים ממיני העופות המקננים באוסטרליה נמצאים גם בקקדו.
כיוון שבאזור נהרות אליגטור המזרחי ובילבונג המים הצהובים יש אוכלוסיית תניני ג'ונסטון גדולים, הוחלט לצלם בהם את הסרט הידוע קרוקודיל דנדי. המבקרים נדרשים לנהוג בזהירות בסביבת התנינים, כיוון שהם עשויים לגלות נטיות תוקפניות. דיג למטרות פנאי הוא אחת מהפעילויות הפופולריות ביותר בפארק. הבארמונדי הוא הדג המבוקש ביותר, ואתרי הדיג הפופולריים ביותר הם אזור בילבונג המים הצהובים, נהר אליגטור הדרומי ונהר אליגטור המזרחי. בפארק יש איסור לצוד.
רוב מתקני האירוח בפארק נמצאים בעיירה ג'אבירו, ובנוסף להם יש מתקני שירותים שנועדו לספק את צורכיהם של התיירים, היכולים לסייר בפארק בעצמם או להיעזר במדריך מוסמך. ניתן להגיע לרוב אתרי הפארק באמצעות כלי רכב רגילים, אך לאזורים כגון טווין פולס ומפלי ג'ים ג'ים ניתן להגיע רק באמצעות רכבי ארבע על ארבע. בפארק יש דרך באורך 900 ק"מ המתחילה בדרווין, עוברת דרך ג'אבירו, משם לעיירה קת'רין ובחזרה לדרווין.
ניהול הפארק

הפארק הוא אזור מוגן לפי חוק הגנת הסביבה ושימור המגוון הביולוגי - 1999, והוא מנוהל על ידי צוות משותף לבעלי הקרקע האבוריג'יניים ומנהל הפארקים הלאומיים של אוסטרליה. החלק של הפארק השייך לאבוריג'ינים מנוהל על ידי קרן נאמנות מיוחדת. הנאמנים מחכירים את הקרקע למנהל הפארקים הלאומיים על מנת להקין עליה פארק לרווחת האוסטרלים והתיירים הבינלאומיים. ההכרזה על קקדו כפארק לאומי מסייעת לבעלי הקרקע האבוריג'יניים בכך שהיא מספקת הגנה מפני לחצים שונים מטעם בעלי אינטרסים.
לפי החוק שהתקבל יש להקים חבר מנהלים עבור כל פארק הנמצא על קרקע אבוריג'ינית. חבר המנהלים של קקדו, שבו יש עשרה חברים אבוריג'ינים מתוך 15, הוקם באותה שנה שבה נחקק החוק והוא מייצג את בעלי הקרקעות האבוריג'יניים. חבר המנהלים מחליט על מדיניות ניהול הפארק, והוא אחראי על הכנת תוכניות עתידיות לניהול הפארק, ביחד עם מנהל הפארק. תוכנית הניהול היא מסמך המדיניות העיקרי של הפארק. ניהול הפארק בעיתות שיגרה מצוי בידיו של שירות הפארקים האוסטרלי, שהוא ענף של מחלקת משאבי הסביבה והמים של הממשל האוסטרלי. כשליש מאנשי הצוות של הפארק הם ממוצא אבוריג'יני.
ניהול הפארק > מתקנים כלליים

הפארק הלאומי קקדו מחובר לעיר דרווין באמצעות הכביש המהיר ארנהם, ואל פיין קריק וקת'רין באמצעות הכביש המהיר קקדו.
בעיירה ג'אבירו יש מספר מתקני אירוח, תחנת שירותים, משטרה, מרפאה ומרכז קניות. העיירה נבנתה עבור מכרה האורניום שהוקם לפני הקמת הפארק, והיא מספקת את התשתיות לעובדי המכרה ולפעילויות והתיירות בפארק. בג'אבירו יש נמל תעופה קטן שאליו מגיעות טיסות בכל יום. אולם, בין ג'אבירו לדרווין אין טיסות סדירות.
במרכזי תיירות קטנים אחרים כגון קואואינדה (הנמצא במרחק 50 ק"מ דרומית לג'אבירו על הכביש המהיר קקדו) ואליגטור דרום (הנמצא במרחק 40 ק"מ מערבית לג'אבירו על הכביש המהיר ארנהם) יש מספר מתקנים מוגבלים. המתקנים העיקריים בקואואינדה הם בית ההארחה, מרכז שיט בבילבונג המים הצהובים, והמרכז התרבותי וורודיאן. בקואואינדה ניתן להשיג דלק ואספקה חלקית, ויש בו מסלול המראה קטן. באליגטור דרום יש בית מלון ותחנת שירותים. "חנות הגבול" ליד אתר האמנות אוביר והצטלבות קייהיל היא חנות כללית הנמצאת במרחק 50 ק"מ צפונית לג'אבירו.
ברחבי הפארק יש מגוון גדול של אתרי מחנאות מוכרזים. בג'אבירו, קואואינדה ואליגטור דרום יש אזורי מחנאות מסחריים והם נמצאים במרחק קצר מהאטרקציות הטבעיות של הפארק. בחלק מהאתרים שבפארק יש צורך לשלם סכום כסף מסוים כיוון שיש בהם מקלחות ובתי שימוש, ואילו אתרים אחרים שבהם יש מספר מתקני שירותים מוגבל לא גובים תשלום.
ציור הסלע "אוביר"
עדר תאואים באזורי הקרקע הלחים
תנין הים
מכרה אורניום בפארק
פרח מים מסוג Nelumbo בפארק
תנין הים
טדורנת ראג'ה
עדר של ברומבים
אוביר
מלון הקרוקודיל בג'אבירו
תחנת טלגרף
וריולה סיסית

| וריולה סיסית |
| --- | --- |
 וריולה סיסית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
תת־משפחה:: דקרים
סוג:: וריולה
מין:: וריולה סיסית
שם מדעי
 Variola louti ‏פטר פורסקאל, 1775

וַרְיוֹלָה סִיסִית (שם מדעי: Variola louti, שם עממי: לוקוס וריולה) הוא מין דג גרם טורף מהסוג וריולה שבתת-משפחת הדקרים. תפוצתו בישראל בים סוף של אילת, נמשכת לאורך דרום יבשת אפריקה ועד אוסטרליה.
תיאור

ממדיו המקסימליים עשויים להגיע לאורך של כ-83 ס"מ ולמשקל של כ-12 ק"ג, אולם נפוץ בגדלים קטנים יותר. ההשערה כי מגיע לבגרות מינית באורך 43 ס"מ. מאופיין בפס צהוב בצורת סהר בקצוות סנפיר הזנב. קצה האחורי של סנפיר הגב וקצוות יתר סנפיריו גם הם בצהוב. צבעו גופו כחול-אדמדם וגופו מכוסה נקודות כחולות-סגלגלות. הצבע משתנה במהירות מכחול כהה ועד אדום, שינוי זה עשוי לבלוט בשעות הדמדומים.
בצעירותו דומה למין Parupeneus forsskali ממשפחת המוליתיים, ועשוי לעקוב אחריהם בזמן שהם ניזונים, הצעירים מאופיינים בפס לבן העובר מהחוטם עד סנפיר הגב.
תזונה ותפוצה

תזונתו מורכבת בעיקר מדגים, אולם הוא ניזון גם מסרטנאים, מחסילונים ומטרפידים.
וריולה סיסית הוא דג טריטוריאלי אולם בניגוד לדקרים אחרים תחום הטריטוריה שלו נרחב. נצפה באזורי מים צלולים בעומקים של מתחת ל-15 מטר ומעדיף מים פתוחים באזור שוניות אלמוגים ואיים מאשר חופי יבשות. תפוצתו באזורים טרופיים מים סוף ולאורך דרום יבשת אפריקה ואיי פיטקרן, צפונה עד דרום יפן ואוסטרליה.
כדג מאכל

בשרו נחשק בשל טעמו העדין והאיכותי. המסחר בדג זה נפסק במאוריציוס עקב מקרי הרעלת סיגואטרה בשוקי הדגים החיים בהונג קונג. סיגואטרה היא סוג הרעלה שמקורה באכילת דגים או פירות ים המזוהמים בסיגואטוקסין. התסמינים להרעלה כוללים עקצוצים בשפתיים, חולשה, בחילות והקאות.
הערות שוליים

↑  וריולה סיסית באתר הרשימה האדומה של IUCN
צילום חזית של פרט צעיר, עם בגרותו הפס הלבן יעלם, צולם בטאבה
זנודורוס

| --- | --- |
 לידה:  המאה ה־1 לפנה״ס 
 פטירה:  20 לפנה״ס אנטיוכיה, האימפריה הרומית 
 
זנודורוס (ביוונית: Ζηνόδωρος) היה שליט יטורי ששלט בין השנים 23–20 לפנה"ס בממלכה היטורית, ממלכה קטנה שמרכזה באזור כלקיס שבלבנון ותוארה בכתביו של יוספוס פלביוס כ"נחלת ליסניאס" (אנ') ו"מדינת זנודורוס".
ביוגרפיה

על אף שיוספוס אינו מציין זאת בכתביו, זנודורוס היה למעשה בנו של ליסניאס, זאת אנו יודעים על סמך כתובת הקדשה שהתגלתה בהליופוליס (בעלבק שבבקעת הלבנון) ועליה מופיע הכיתוב "זנודורוס הטטרארך בנו של ליסניאס".
זנודורוס עלה לשלטון בעקבות הוצאתו להורג של אביו על ידי מרקוס אנטוניוס בשנת 36 לפנה"ס. שטחה המדויק של ממלכתו אינו ידוע בוודאות אך לפי יוספוס, היא כללה שטחים דרומית לדמשק ומערבית לטרכון, בעוד שמרכז ממלכתו של ליסניאס שכן צפון מערבית לדמשק. ככל הנראה חכר זנודורוס שטחים אלו מידי קלאופטרה השביעית מלכת מצרים לאחר הוצאתו להורג של אביו.
מטבעות שנטבעו בזמן שלטונו מתארות את זנודורוס כ"טטרארך וכהן גדול", תיאור שהופיע גם על מטבעות קודמיו. לפי תיאור זה ניתן להבין שלגבי מרבית האדמות שירש מאביו היה מעמדו גבוה יותר מאשר חוכר.
לפי יוספוס, זנודורוס לא היה מרוצה מההכנסות של ממלכתו והחל להיות מעורב במעשי שוד וביזה באזור הטרכון ובדמשק. בתגובה פנו אנשי דמשק למושל הרומאי בבקשת סיוע כנגד מעשי השוד. בתגובה לכך נושל זנודורוס מנחלתו והקיסר הרומאי אוגוסטוס העניק את השליטה בטרכון לידי הורדוס מלך יהודה על מנת שישליט סדר באזור. זנודורוס כעס על כך שנלקח ממנו האזור שהיה תחת שלטונו, ופנה לרומא בהאשמות כנגד הורדוס על פעילותו הקנאית בחבל הטרכון, אך הרומאים לא נענו לפנייתו.
בלית ברירה, על מנת להגדיל את הכנסותיו המדלדלות, מכר זנודורוס חלק מאדמותיו באזור החורן בעבור 50 טאלנטים, על אף ששטחים אלה הוחרמו מידו וניתנו להורדוס. בהמשך שכנע את תושבי גדר (כיום בשטח ירדן) לפנות בהאשמות כלפי הורדוס לאוגוסטוס שהגיע לסוריה, אולם אוגוסטוס עמד לצידו של הורדוס והתסיסה כנגדו שככה. בעיותיו של זנודורוס נפתרו סופית כאשר לקה במחלת מעיים קשה ומת זמן קצר לאחר מכן באנטיוכיה בשנת 20 לפנה"ס. בעקבות מותו, סופח שטחם של היטורים לממלכת הורדוס.
הערות שוליים

↑  הגיית השם ביוונית: זנ֫ודורוס, במלעיל דמלעיל (ההטעמה בהברה השלישית מהסוף).
↑  יוסף בן מתתיהו, מלחמת היהודים, ספר א, פרק כ, פסקה ד, סעיף 398; קדמוניות היהודים, ספר 15, פרק י, פסקה א, סעיף 344.
↑  יוסף בן מתתיהו, קדמוניות היהודים, ספר 15, פרק י, פסקה ג, סעיף 363.
↑  יוסף בן מתתיהו, קדמוניות היהודים, ספר 15, פרק י, פסקה א, סעיפים 344–345; מלחמת היהודים, ספר א, פרק כ, פסקה ד, סעיף 399.
↑  יוסף בן מתתיהו, קדמוניות היהודים, ספר 15, פרק י, פסקה ב, סעיף 349.
↑  יוסף בן מתתיהו, קדמוניות היהודים, ספר 15, פרק י, פסקה ב, סעיף 352.
↑  יוסף בן מתתיהו, קדמוניות היהודים, ספר 15, פרק י, פסקה ג, סעיפים 355–360; מלחמת היהודים, ספר א, פרק כ, פסקה ד, סעיף 400.
ז'וזף ז'ורז'

| --- | --- |

 לידה:  19 באוגוסט 1875 מונלוסון, צרפת 
 פטירה:  24 באפריל 1951 (בגיל 75) פריז, צרפת 
 מדינה:  צרפת 
 השכלה:  האקדמיה הצבאית סן-סיר  בית הספר התיכון לקנאל 
 השתייכות:  צבא צרפת 
 תקופת הפעילות:  מ-1895 
 דרגה:  גנרל ארמייה 
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 צלב גדול של לגיון הכבוד  המדליה הצבאית הצרפתית  קצין במסדר ההצטיינות החקלאית  מסדר סאבה הקדוש  אביר הצלב הגדול של מסדר הכתר האיטלקי  צלב המלחמה הבלגי  צלב המלחמה לפעולות בזירות זרות  קצין במסדר הדקל האקדמי  צלב המלחמה 1914–1918  אות השירות המצוין 
 
ז'וזף אלפונס ז'ורז' (בצרפתית: Joseph Alphonse Georges; ‏15 באוגוסט 1875 – 24 באפריל 1951) היה גנרל צרפתי ששימש כמפקד החזית הצפונית במהלך המערכה על צרפת.
חייו

ז'ורז', בוגר האקדמיה הצבאית סן-סיר, שירת בצבא הצרפתי במהלך מלחמת העולם הראשונה. ב-1917 הצטרף, בדרגת קולונל, אל המשלחת הצבאית הצרפתית שיצאה ליוון. בין 1918 ל-1922 היה מפקד חיל המשלוח הצרפתי ביוגוסלביה ולאחר מכן שירת בחיל המצב הצרפתי בחבל הרוהר. בשנים 1925–1926 שימש כשלישו של המרשל אנרי פיליפ פטן במהלך מלחמת הריף, בה סייעה צרפת לספרד לדכא את מרידת שבטי הריף במרוקו. בין 1929 ל-1931 היה מנהל משרד המלחמה תחת השרים אנדרה מאז'ינו ולואי בארטו. ב-9 באוקטובר 1934 נפגע באירוע במרסיי בו התנקשו בחיי המלך אלכסנדר הראשון מיוגוסלביה ובחיי בארטו.
בשנת 1939, עם פרוץ מלחמת העולם השנייה, התמנה למפקד החזית הצפונית, והיה אחראי על קבוצות הארמיות שהיו אמורות להגן על צרפת מן הצפון ומן המזרח במקרה של פלישה גרמנית. הוא התנגד לתוכנית הפעולה שהגה ראש המטה הכללי, הגנרל מוריס גמלאן, לפיה במקרה של מלחמה תתפוס קבוצת הארמיות הראשונה בפיקודו של גסטון ביוט עמדות קדמיות בבלגיה ובהולנד, אך דעתו לא התקבלה.
בעת המערכה על צרפת ב-1940 נכשלו קבוצות הארמיות שבפיקודו בהדיפת המתקפה הגרמנית, והצבא הצרפתי הובס בתוך שישה שבועות.
בשנת 1943 הצטרף אל הגנרל אנרי ז'ירו באלג'יריה, והיה בין ראשי "הוועד לשחרור לאומי" בו פעלו גם אנשי צרפת החופשית בראשות שארל דה גול, בין יוני לנובמבר 1943, ולאחר מכן יצא לגמלאות.
חואן פבלו סורין

חואן פבלו סורין (בספרדית: Juan Pablo Sorín; נולד ב-5 במאי 1976 בבואנוס איירס) המכונה לעיתים "חואמפי" (Juampi), הוא כדורגלן עבר ארגנטינאי ממוצא יהודי.
סורין שיחק כמגן-קשר שמאלי ושימש כקפטן נבחרת ארגנטינה. סורין שיחק במספר רב של קבוצות באמריקה הדרומית, בה כיכב פעמים רבות, ובאירופה, בה הצליח פחות.
קריירת מועדונים

סורין החל את הקריירה שלו בקבוצת ארחנטינוס ג'וניורס הארגנטינאית, הידועה כחממה לשחקנים צעירים. ב-1995 נרכש על ידי יובנטוס, אך לאחר שזכה לשחק אך מעט, חזר במהרה לארגנטינה והחל לשחק במועדון הפאר ריבר פלייט. בריבר פלייט שיחק סורין ארבע שנים במהלכן זכה עם קבוצתו בארבע אליפויות, גביע הליברטדורס ובסופרקופה סודאמריקנה.
בשנת 2000 נרכש סורין על ידי הקבוצה הברזילאית קרוזיירו, בה שיחק שנתיים וזכה לפופולריות רבה בקרב האוהדים. ב-2002 עבר ללאציו האיטלקית. לאחר שגם ניסיון זה באיטליה לא עלה יפה הושאל סורין לברצלונה במהלך העונה. ב-2003 שיחק בפריז סן-ז'רמן, עד אשר חזר לקרוזיירו. חזרה זו הייתה קצרת מועד במיוחד שכן עוד לפני שהעונה החלה נמכר לוויאריאל הספרדית, בה כיכב שנתיים. ב-2006 עבר לשחק בהמבורג, בה שיחק עונה אחת. הוא סבל מפציעה שהשביתה אותו לתקופה ממושכת ולא הצליח להרשים בקבוצה. בתום העונה החליטה הקבוצה לשחררו והשחקן ניהל מגעים עם מספר קבוצות, עד אשר חתם בקרוזיירו הברזילאית בה שיחק בעבר ונחשב לאחד מחביבי הקהל. בקרוזיירו הוא שיחק משחק אחד בלבד, בטרם הודיע על פרישה עקב פציעה.
נבחרת ארגנטינה

סורין שימש כקפטן הנבחרת הצעירה של ארגנטינה כאשר זו זכתה בגביע העולם לנוער ב-1995. הכישרון הרב שהפגין בטורניר זה משך את עיניהם של ציידי הכישרונות של יובנטוס ופתח את קריירת המועדונים הבינלאומיים שלו. באותה שנה (14 בפברואר 1995) זומן לראשונה לנבחרת הבוגרת במשחק ידידות מול בולגריה.
סורין היה חבר בסגל ארגנטינה במונדיאל 2002 ובבא אחריו, שם שימש אף כקפטן. במהלך כהונתו כקפטן הנבחרת עלו שמועות שסורין אחראי לאי זימונו של חואן סבסטיאן ורון, בין השניים קיים ריב שאת ביטויו ניתן היה לראות במהלך משחק ליגת האלופות בין ויאריאל לאינטר מילאנו.
סורין נמנה מבין עשרת השחקנים הארגנטינאים עם מספר ההופעות הגדול ביותר במדי הנבחרת.
ב-29 ביולי 2009, כשהוא בן 33, פרש סורין מכדורגל.
חייו האישיים

סורין ידוע באהבתו לפילוסופיה, הוא שידר בעבר תוכנית לילה ברדיו וכתב ספר שהכנסותיו יועדו לבניית בית חולים לילדים בארגנטינה.
תארים

יובנטוס - ליגת האלופות (1996)
ריבר פלייט - אליפות (אפרטורה 1996, קלאוסורה 1997, אפרטורה 1997, אפרטורה 1999), ליברטדורס (1996), סופרקופה סודאמריקנה (1997).
קרוזיירו - הגביע הברזילאי (2000)
פריז סן-ז'רמן - הגביע הצרפתי (2003)
זוג מנצח VIP עונה 1

| --- | --- |
לוגו התוכנית בעונה הראשונה
לוגו התוכנית בעונה הראשונה
 מנחים:  איתי תורג'מן
 משתתפים:  ראו בהמשך
 זוכים:  ג'קי וישראל אזולאי
 פרסים:  554,000 ש"ח
 ארץ מקור:  ישראל ישראל
 שפות:  עברית
 מספר פרקים:  12
 הפקה
 חברת הפקה:  אבוט המאירי
 אורך פרק:  75 דקות
 שידור
 רשת שידור:  ערוץ 10
 תקופת שידור מקורית:  25 בפברואר 2014 – 9 באפריל 2014 (44 ימים)
 קישורים חיצוניים
 אתר התוכנית
 עונה שנייה ←
זוג מנצח VIP עונה 1 היא העונה הראשונה של תוכנית המציאות הישראלית "זוג מנצח VIP". העונה שודרה מ-25 בפברואר עד 9 באפריל 2014 בערוץ 10. את העונה הנחה איתי תורג'מן. בעונה זאת הזוג המנצח הוא ג'קי וישראל אזולאי.
על העונה

עונה זאת היא העונה הראשונה של התוכנית "זוג מנצח VIP". בעונה זאת השתתפו 8 זוגות והיא נמשכה במשך 6 שבועות. איתי תורג'מן הנחה את העונה הראשונה.
הזוגות המשתתפים

| זוג | סטטוס זוגי | מקום |
| --- | --- | --- |
| ג'קי וישראל אזולאי | נשואים +2 | הזוג המנצח |
| לירז דרור ואיציק פינטו | נשואים, מגיל 15 ביחד | מקום 2 |
| דנה רון ויריב נתי | 12 שנים ביחד | מקום 3 |
| מיכל אמדורסקי וג'פרי ישי | חצי שנה ביחד | מקום 4 |
| ג'ניפר סנוקל ועופר טלקר | בני זוג בתוכנית | מקום 5 |
| דורין ואמירם טובים | נשואים | מקום 6 |
| מיכל גבריאלוב ונמרוד מאהלר | נשואים טריים | מקום 7 |
| שרית ורון קופמן | נשואים | מקום 8 |
↑  לאחר התוכנית התגרשו
↑  התארסו במהלך התוכנית, בהמשך התחתנו
↑  לאחר התוכנית התחתנו ובהמשך התגרשו
התרחשויות בולטות

לאורך העונה, התקיים סכסוך בין ג'ניפר סנוקל לבין דנה רון.
מכיוון שבשבוע ה-2 הועמדו להדחה שלושה זוגות, כל זוג הצביע לשני זוגות שהיה רוצה להשאיר בתוכנית.
הזוגות שהפסידו במשימת הנשים בשבוע ה-3 היו צריכים להיות אזוקים אחד לשני למשך 48 שעות. מכיוון שדנה וג'ניפר לא ביצעו את המשימה, אז עופר היה אזוק לדנה ויריב היה אזוק לג'ניפר.
המנצחים במשימה הזוגית בשבוע ה-4 קיבלו פרס ונסעו למלון ללילה. מיכל וג'פרי ניצחו וניתנה להם האפשרות לבחור עוד זוג שיבוא איתם. הם בחרו בג'קי וישראל.
לאחר שמיכל וג'פרי הודחו בשבוע ה-5, ג'פרי הציע נישואים למיכל.
טבלת הצבעות

הזוג מועמד להדחה ואינו רשאי להצביע
| הזוג | שבוע 1 | שבוע 2 | שבוע 3 | שבוע 4 | שבוע 5 | שבוע 6 (חצי הגמר) | הגמר |
| --- | --- | --- | --- | --- | --- | --- | --- |

| ג'קי וישראל | ג'ניפר ועופר | ללא הצבעה | לירז ואיציק | לירז ואיציק | ללא הצבעה | ללא הצבעה | ללא הצבעה |
| לירז ואיציק | ג'ניפר ועופר | ג'קי וישראל מיכל ונמרוד | ללא הצבעה | ללא הצבעה | ג'קי וישראל | ללא הצבעה | ללא הצבעה |
| דנה ויריב | ג'ניפר ועופר | דורין ואמירם מיכל ונמרוד | דורין ואמירם | לירז ואיציק | מיכל וג'פרי | ללא הצבעה | ללא הצבעה |
| מיכל וג'פרי | ג'ניפר ועופר | דורין ואמירם ג'קי וישראל | דורין ואמירם | –  | ללא הצבעה | הודחו | הודחו |
| ג'ניפר ועופר | ללא הצבעה | דורין ואמירם ג'קי וישראל | לירז ואיציק | ללא הצבעה | הודחו | הודחו | הודחו |
| דורין ואמירם | ג'ניפר ועופר | ללא הצבעה | ללא הצבעה | הודחו | הודחו | הודחו | הודחו |
| מיכל ונמרוד | ג'ניפר ועופר | ללא הצבעה | הודחו | הודחו | הודחו | הודחו | הודחו |
| שרית ורון | ללא הצבעה | הודחו | הודחו | הודחו | הודחו | הודחו | הודחו |
↑  מכיוון שלירז ואיציק קיבלו שני קולות שקבעו את הדחתם של ג'ניפר ועופר, מיכל וג'פרי לא נדרשו להצביע
מדרוג

| פרק | תאריך שידור מקוריישראל | מדרוג | מקור |
| --- | --- | --- | --- |
| 1 | 25 בפברואר 2014 | 17.2% |  |
| 2 | 4 במרץ 2014 | 17.4% |  |
| 3 | 9 במרץ 2014 | 14.1% |  |
| 4 | 11 במרץ 2014 | 12.9% |  |
| 5 | 16 במרץ 2014 | 15.7% |  |
| 6 | 18 במרץ 2014 | 13.8% |  |
| 7 | 23 במרץ 2014 | 13.5% |  |
| 8 | 25 במרץ 2014 | 15.1% |  |
| 9 | 30 במרץ 2014 | 13.5% |  |
| 10 | 1 באפריל 2014 | 11.8% |  |
| 11 | 6 באפריל 2014 | 13.3% |  |
| 12 | 9 באפריל 2014 | 16.2% |  |
| ממוצע עונתי | ממוצע עונתי | 14.5% |  |
ביקורות

לילך וולך מאתר "וואלה תרבות" נתנה ביקורת שלילית במיוחד כלפי התוכנית וכתבה:
"זוג מנצח VIP היא בדיוק המגעיל ומעולה היא שילוב מעורר פלצות של האח הגדול, פאנק'ד, ג'קאס, הישרדות והמירוץ למיליון, והיא לוקחת את המשפיל ביותר מכולם. מאחר שרוב המתמודדים ממילא מעוררים חלחלה, יש כאילו איזה צדק פואטי בזה, אבל ממילא כשהם נגררים לחרא הם מושכים את הצופה איתם"
חגית גינזבורג מאתר "הארץ" נתנה גם לתוכנית ביקורות שליליות וכתבה:
"זוג מנצח VIP נעשתה בחסות אותה נוסחת ריאליטי לעוסה ומשומשת לעייפה: תחרויות מביכות ששולפות את המתמודדים מאזור הנוחות שלהם, ומציבות אותם בסיטואציות בלתי נוחות בעליל. התוצאה משעממת ושחוקה למדי"
הערות שוליים

↑  דוד אברהם‏, רייטינג יומי: שיעור בחיזור, באתר וואלה, 26 בפברואר 2014
↑  אלכסנדר כץ, טראש זה יופי: המלכה החדשה מור ממן הביאה 23.5% לזכיינית ערוץ 2 'רשת', באתר אייס
↑  דוד אברהם‏, רייטינג יומי: משחקי כיסאות, באתר וואלה, 10 במרץ 2014
↑  אלכסנדר כץ, משחקי ליגת האלופות פגעו בפריים-טיים: 'זוג מנצח VIP' נחתכה ב-26% בשבוע, באתר אייס
↑  דוד ורטהיים‏, רייטינג יומי: מורידים מסיכות, באתר וואלה, 17 במרץ 2014
↑  דוד ורטהיים‏, רייטינג יומי: קדימה, אוכל, באתר וואלה, 19 במרץ 2014
↑  דוד אברהם‏, רייטינג יומי: האישה שאיתי, באתר וואלה, 24 במרץ 2014
↑  דוד אברהם‏, רייטינג יומי: זוג או נבחרת, באתר וואלה, 26 במרץ 2014
↑  דוד אברהם‏, רייטינג יומי: מתוק זה עניין של טעם, באתר וואלה, 31 במרץ 2014
↑  דוד אברהם‏, רייטינג יומי: דנה נמה, באתר וואלה, 2 באפריל 2014
↑  דוד ורטהיים‏, רייטינג יומי: חצי זה גם שלם, באתר וואלה, 7 באפריל 2014
↑  אלכסנדר כץ, ערוץ 10 במהלך מוצלח: 16.2% לגמר 'זוג מנצח VIP', שניצח חלקית את ערוץ 2, באתר אייס
↑  לילך וולך‏, "זוג מנצח VIP": כשצוללים לרפש מושכים גם את הצופה, באתר וואלה, 26 בפברואר 2014
↑  חגית גינזבורג, עוד חוזר הניוון: "זוג מנצח VIP" משעממת להחריד, באתר הארץ, 26 בפברואר 2014
זכויות להט"ב בגינאה המשוונית

| --- | --- |

גינאה המשוונית
 מעמד בחוק:  חוקי מאז ומעולם
 טרנסג'נדריות:  אין נתונים
 שירות צבאי:  אין נתונים
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נמנעה
לסביות, הומוסקסואלים, טרנסג'נדרים וביסקסואלים (להט"ב) בגינאה המשוונית מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.
מעמד בחוק

פעילות הומוסקסואלית בין מבוגרים בהסכמה מוגדרת כחוקית בגינאה המשוונית מאז ומעולם. גיל ההסכמה מוגדר כשווה עבור זוגות הטרוסקסואלים והומוסקסואלים (18) כאחד מאז 1931. קודם לכן, הוגדר כגבוה יותר בקרב זוגות מאותו המין.
תנאי מחיה

דו"ח מעמד זכויות האדם בגינאה המשוונית לשנת 2010 שפורסם על ידי מחלקת המדינה של ארצות הברית מצא כי,
"לא קיימים חוקים שמפלים נטייה מינית ברחבי המדינה. עם זאת, סטיגמטיזציה חברתית ואפליה מסורתית נגד הומוסקסואלים ולסביות מוגדרת כחזקה, בעוד הממשלה לא נקטה במאמצים רבים עבור מיגורה".
טבלת סיכום

| --- | --- |
פעילות הומוסקסואלית חוקית:  (מאז ומעולם)
גיל הסכמה שווה לזוגות הטרוסקסואלים (18):  (מאז 1931)
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף של זוגות חד-מיניים: 
אימוץ ילד חורג על ידי זוגות חד-מיניים: 
גישה להפריה חוץ-גופית בקרב לזוגות לסביות: 
הכרה משפטית בשינוי מגדר:  אין נתונים
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא:  אין נתונים
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
הערות שוליים

↑  ILGA_State_Sponsored_Homophobia_2013, web.archive.org
↑  EQUATORIAL GUINEA, web.archive.org, ‏2011-05-14
זכויות להט"ב בגבון

| --- | --- |

גבון
 מעמד בחוק:  חוקי מאז ומעולם (פרט לתקופה של שנה בין 2019–2020)
 טרנסג'נדריות:  אין נתונים
 שירות צבאי:  אין נתונים
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  בעד
לסביות, הומוסקסואלים, טרנסג'נדרים וביסקסואלים (להט"ב) בגבון מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם (פרט לתקופה של שנה בין 2019–2020). עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.
בשנת 2011 הצביעה גבון בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הייתה לאחת מתוך 10 המדינות היחידות ביבשת אפריקה שהצביעו בעד ההצהרה.
מעמד בחוק

קודם לכן ולאחר קבלת העצמאות של גבון מצרפת בשנת 1960 ועד 2019, פעילות הומוסקסואלית בין מבוגרים בהסכמה לא הופללה ברחבי המדינה. גיל ההסכמה, לעומת זאת, תמיד הוגדר כלא שוויוני בין זוגות הומוסקסואלים (21) והטרוסקסואלים (18) והיה גבוה יותר עבור זוגות מאותו המין.
ב-5 ביולי 2019 גבון חוקקה תיקונים לקוד הפלילי שלה שהפלילו לראשונה יחסים הומוסקסואלים בין מבוגרים בהסכמה והחלו להטיל עונש מאסר של עד 6 חודשים או קנס של עד 5 מיליון פרנק CFA למורשעים. דייוויס מק-איאלה מרשת הגיוון הבין-דתית של מערב אפריקה (Interfaith Diversity Network of West Africa) טען שהוא "מכיר שני גברים הומוסקסואלים בגבון שנעצרו על פי תוכן הקוד הפלילי החדש ונאלצו לשחד את המשטרה עבור שחרורם".
ב-23 ביוני 2020 אישרה האספה הלאומית של גבון (אנ') הצעת החוק מטעם הממשלה לביטול ההפללה של הומוסקסואליות לאחר כשנה של הפללה. ההצעה אושרה על ידי הסנאט של גבון ב-29 ביוני, ונחתמה על ידי נשיא גבון ב-7 ביולי 2020.
תנאי מחיה

דו"ח מעמד זכויות האדם בגבון לשנת 2010 שפורסם על ידי מחלקת המדינה של ארצות הברית מצא כי,
"אפליה ואלימות כלפי לסביות, הומוסקסואלים, טרנסג'נדרים וביסקסואלים (להט"ב) בגבון היוותה בעיה, בעוד לעיתים קרובות אזרחי להט"ב שמרו בסוד על נטייתם המינית או זהות המגדרית מחשש לקבלת הטרדה ואפליה".
הוועדה לזכויות כלכליות, חברתיות ותרבותיות של האו"ם דיווחה בשנת 2013 כי גבון "ממשיכה בסביבה מפלה מאוד עבור אזרחי להט"ב" ושיערה כי זו הסיבה מדוע "הדיווח על קיומם של הומוסקסואלים ולסביות ברחבי המדינה נמוך כל כך".